भाइयों ने झूठी इज्जत के नाम पर बहन को मारा  
यूपी के कौशाम्बी में इज्ज़त के नाम पर हत्या का एक मामला सामने आया है। यहां 18 साल की एक लड़की को उसके दो भाइयों ने गोली मार दी।
यूपी के कौशाम्बी में इज्ज़त के नाम पर हत्या का एक मामला सामने आया है। यहां 18 साल की एक लड़की को उसके दो भाइयों ने गोली मार दी। बताया जा रहा है कि यह लड़की 11 फरवरी को काम के लिए घर से निकली थी और फिर 14 तारीख को घर लौटी। भाइयों को शक था कि वह इस दौरान अपने प्रेमी के साथ थी। दोनों भाइयों ने उसे तमंचे से गोली मार दी। पुलिस ने हत्या में इस्तेमाल हुए तमंचे को बरामद कर लिया है और आरोपी भाइयों की तलाश कर रही है।  झूठी शान के नाम पर एक जान और कुर्बान हुई। मरने वाली का नाम मीना था। उम्र 18 साल, मीना का कसूर इतना था की वह जिस लड़के से प्यार करती थी उसके साथ 11 तारीख को घर से निकली और 14 फरवरी को लौटी। गौरतलब है की मीना के 6 भाई और 6 बहनों वाले परिवार में बाप की मौत पहले हो चुकी थी। मां और बड़े भाई बहन मजदूरी कर परिवार चलाते थे। इस दौरान मीना भी काम की तलाश में बाहर आती जाती थी लेकिन इस बार अपने प्रेमी के साथ 3 दिन घर से बाहर रहना मीना के भाइयों को नागवार गुजरा। वापस लौटने के बाद जब मीना घर की रसोई में कुछ काम कर रही थी उसके 2 भाई संजू और छोटू अन्दर आए। संजू ने तमंचा निकाल कर मीना पर गोली चला दी। बेबस मीना ने घर के भीतर ही तड़प-तड़प कर दम तोड़ दिया।